คุณครับ พอดีผมมีอาการปวดตรงปัสวะ เจ็บๆ บางทีจะมีน้ำ เหมือนกันน้ำหนองออกมาทางปัสวะครับ อยากรู้ว่าผมเปนโรงอะรัยครับ
สวัสดีค่ะ " " อาการปวดเวลาปัสสาวะ ปัสสาวะขุ่น มีหนองปน ของ " " อาจมีสาเหตุดังนี้ค่ะ1.ท่อปัสสาวะ/กระเพาะปัสสาวะอักเสบซึ่งเกิดจากการติดเชื้อ อาการได้แก่ รู้สึกปวดหรือแสบขณะปัสสาวะ ถ่ายปัสสาวะกะปริบกะปรอย ปัสสาวะบ่อยครั้ง กลั้นปัสสาวะไม่ได้ รู้สึกปัสสาวะไม่สุด ปัสสาวะอาจมีสีขุ่น หรือมีเลือดปน อาจมีอาการปวดบริเวณท้องน้อยหรือบริเวณหัวหน่าว และอาจมีไข้ได้ในบางราย2. ต่อมลูกหมากอักเสบ ในโรคนี้นอกจากจะมีอาการทางปัสสาวะ คือ ปัสสาวะบ่อย ปวดหรือแสบเวลาปัสสาวะ ปัสสาวะขัด ปัสสาวะขุ่น มีเลือดปน มีกลิ่นเหม็น อาจมีหนองหรือน้ำเหลืองออกมาทางท่อปัสสาวะ และจะมีอาการไข้ร่วมด้วย มีปวดเวลาหลั่งน้ำอสุจิ น้ำอสุจิเป็นเลือด ปวดท้องน้อย ปวดบริเวณฝีเย็บ3. ติดเชื้อทางเพศสัมพันธ์ :เป็นหนองในแท้อาการหลักคือมีหนองสีเหลืองหรือเขียวไหลออกมาจากส่วนปลายของอวัยวะเพศ โดยอาจเกิดขึ้นหลังการมีเพศสัมพันธ์ นอกจากนี้จะมีอาการเจ็บหรือแสบขณะปัสสาวะ เกิดการอักเสบแดงของหนังหุ้มปลายอวัยวะเพศ และอาจมีเจ็บ บวม หรือฟกช้ำที่ลูกอัณฑะข้างใดข้างหนึ่ง แต่พบไม่บ่อย4. ติดเชื้อทางเพศสัมพันธ์ :เป็นหนองในเทียมส่วนใหญ่จะไม่แสดงอาการ หากมีอาการ ได้แก่ มีน้ำใสหรือขุ่นไหลออกจากปลายอวัยวะเพศ ซึ่งไม่ใช่ปัสสาวะหรือน้ำอสุจิ มีอาการอักเสบที่บริเวณหนังหุ้มปลายอวัยวะเพศ รู้สึกเจ็บหรือแสบที่อวัยวะเพศขณะปัสสาวะ รู้สึกปวดหรือมีการบวมที่ลูกอัณฑะ เป็นต้นดังนั้นแนะนำว่าให้ " " ไปพบแพทย์ เพื่อตรวจร่างกายและส่งปัสสาวะตรวจทางห้องปฏิบัติการ เพื่อให้ได้การวินิจฉัยที่ถูกต้อง จะได้รับยาที่ตรงกับโรคค่ะ